Na temelju odredbi Izjave o osnivanju trgovačkog društva ZELENJAK d.o.o., Trg Antuna Mihanovića 1, Klanjec, direktor trgovačkog društva ZELENJAK d.o.o. dana 13. studenog 2023. godine, raspisuje

**JAVNI NATJEČAJ**

Za radno mjesto:

1. REFERENT ZA NAPLATU - PRIPRAVNIK

UVJETI ZA PRIJAVU NA JAVNI NATJEČAJ:

* VŠS ekonomskog smjera ili SSS ekonomskog smjera, dobro znanje rada na računalu, znanje engleskog jezika
* Mjesto rada : Klanjec
Radno vrijeme: puno radno vrijeme na određeno vrijeme od jedne godine
Natječaj vrijedi od: 13.11.2023.
Natječaj vrijedi do: 17.11.2023.

Kandidati su dužni uz pisanu i potpisanu zamolbu dostaviti:

* -  životopis i zamolba
* -  preslika svjedodžbe o završenoj školi
* -  preslika domovnice i osobne iskaznice
* - preslika vozačke dozvole – B kategorije

Kandidat koji može ostvariti pravo prednosti kod prijma u službu prema članku 101. stavcima 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21), članku 48.f Zakona o zaštiti vojnih i civilnih invalida rata ("Narodne novine", broj 33/92, 57/92, 77/92, 27/93,58/93, 2/94, 76/94, 108/95, 108/96, 82/01, 13/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine", broj 157/13, 152/14, 39/18 i 32/20), dužan se u prijavi na Javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. stavcima 1.-3. Zakona o hrvatskim braniteljima iz Domovinskog rata i članovima njihovih obitelji dužan je, pored dokaza o ispunjavanju traženih uvjeta iz ovog Natječaja, priložiti i dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji.
Dokazi potrebni za ostvarivanje prava iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji dostupni su na službenoj Internet stranici Ministarstva hrvatskih branitelja: https://branitelji.gov.hr/pristup-informacijama/zakoni-i-ostali- propisi/zakoni/1052 .

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na Natječaj dužan je, pored dokaza o ispunjavanju traženih uvjeta, priložiti i dokaz o statusu osobe s invaliditetom.

Preslika tražene dokumentacije ne mora biti ovjerena, a kandidati su prije sklapanja ugovora dužni dostaviti na uvid originale dokumenata.
Kandidatom prijavljenim na Javni natječaj smatrat će se samo osoba koja podnese pravovremenu i urednu prijavu te koja ispunjava formalne uvjete natječaja.
Nepotpune, nepravovremene i nepotpisane prijave neće se razmatrati.
Na Javni natječaj se pod ravnopravnim uvjetima mogu prijaviti osobe oba spola.
Uvjerenje o zdravstvenoj sposobnosti dostavlja izabrani kandidat po obavijesti o izboru, a prije sklapanja ugovora o radu.
Ako se kandidat poziva na pravo prednosti pri zapošljavanju na osnovi Zakona o pravima hrvatskih branitelja iz Domovinskog rata i članova njihovih obitelji, Zakona o profesionalnoj rehabilitaciji i zapošljavanju osoba s invaliditetom ili Zakona o zaštiti civilnih i vojnih invalida, obavezan je priložiti dokaze o priznatom statusu u skladu s propisom na osnovi kojeg ostvaruje pravo prednosti te potvrdu da je nezaposlen.
Kandidati prijavom na Javni natječaj pristaju da Zelenjak d.o.o., kao voditelj obrade, prikupljene podatke na temelju ovog Javnog natječaja obrađuje samo u obimu i samo u svrhu provedbe Javnog natječaja od strane ovlaštenih osoba za provedbu Javnog natječaja. Zelenjak d.o.o. s osobnim podacima postupat će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.
Kandidati prijavljeni na Javni natječaj, koji ispunjavaju formalne uvjete bit će pozvani na intervju, o čemu će biti obaviješteni.
Za kandidate koji ne pristupe na intervju smatrat će se da su povukli prijavu na natječaj i više se ne smatraju kandidatima.

Prijave s dokazima o ispunjavanju uvjeta dostavljaju se na adresu ZELENJAK d.o.o., Trg Antuna Mihanovića 1, 49290 Klanjec, s naznakom „Ne otvaraj- Javni natječaj za zapošljavanje“ .

O rezultatima natječaja kandidati će biti obavješteni u roku od osam dana od donošenja odluke o izboru kandidata.

ZELENJAK d.o.o. zadržava pravo poništenja natječaja u bilo kojem trenutku i bez obveze navođenja razloga ili ne prihvatiti niti jednu ponudu.

Nepotpune i nepravovremene prijave neće se razmatrati

DIREKTOR
Jožica Dežmar, dipl.oec.